KIRJALLINEN KYSYMYS P-0532/03

esittäjä(t): Glyn Ford (PSE) komissiolle

(19. helmikuuta 2003)

Aihe: Katodisädeputkia koskevan tullisuspension poistaminen

Komissio ehdottaa EY:n nykyisen katodisädeputkia koskevan tariffisuspension lopettamista Alankomaiden ehdotettua sitä, koska Eindohovenissa sijaitseva LG-Philipsin tuotantolaitos voi toimittaa samoja tai vastaavia tuotteita.

Toshiba on katodisädeputkien merkittävä tuoja Englannin kaakkoisosassa.

Jos kyseisestä tariffisuspensiosta luovutaan, sillä on seuraavat vaikutukset:

- Toshiba ei todennäköisesti voisi ostaa LG-Philipsin valmistamia katodisädeputkia, koska niiden tekniset ulottuvuudet tekevät ne yhteensopimattomiksi käytettäviksi Toshiban 36-tuuman televisioissa.

- Jos Toshiba kuitenkin jatkaisi nykyistä käytäntöään ja ostaisi edelleen katodisädeputkensa yhteisön ulkopuolelta tariffien soveltamisen jälkeenkin, hinnat nousisivat ja myynti laskisi arviolta 25 prosentilla. Toshiban arvion mukaan tämä johtaisi lopulta työvoiman pienenemiseen 50 henkilöllä Plymouthissa

- LG-Philips saa monopoliaseman EU-markkinoilla katodisädeputkien ainoana valmistajana.

Voiko komissio kertoa, mitä se aikoo tehdä vastatakseen näihin huolenaiheisiin ja mitkä sen suunnitelmat ovat tämän tariffisuspension suhteen tulevaisuudessa?

Frits Bolkesteinin komission puolesta antama vastaus

(18. maaliskuuta 2003)

Alankomaat on esittänyt pyynnön peruuttaa värillisten katodisädeputkien, joiden kuvaruudun läpimitta on vähintään 85,5 senttimetriä, tariffisuspensio sillä perusteella, että vastaavanlaisten putkien valmistaminen aloitetaan Yhdistyneessä kuningaskunnassa, Durhamissa, jonne perustetaan merkittävä määrä uusia työpaikkoja.

Autonomiset tariffisuspensiot ja niiden peruuttaminen hyväksytään neuvostossa komission ehdotuksesta määräenemmistöllä. Toistaiseksi päätöstä ei ole tehty Alankomaiden viranomaisten pyynnöstä eikä neuvostolle näin ollen ole tehty asiaa koskevaa ehdotusta. Komissio päättää asiasta yksipuolisista tullisuspensioista ja autonomisista tariffikiintiöistä julkaistussa komission tiedonannossa(1) asetettujen periaatteiden mukaisesti.

Komissio haluaisi tässä yhteydessä kiinnittää arvoisan parlamentin jäsenen huomiota kyseisen tiedonannon 3.2 kohtaan, jossa todetaan, että suspensioita ei periaatteessa ehdoteta , jollei yhteisön eduista tai kansainvälisten velvoitteiden noudattamisesta muuta johdu, [jos] samanlaisia, vastaavia tai korvaavia tuotteita valmistetaan riittävissä määrin yhteisössä. Saman tiedonannon 3.3. kohdassa todetaan, että tariffikiintiöitä (ainoastaan puuttuvien määrien osalta) tai osittaisia tullisuspensioita voidaan myöntää, jos yhteisön tuotanto ei riitä tyydyttämään kaikkien asianomaisten valmistus- tai tuotantoyritysten tarpeita. Samassa 3.3 kohdassa todetaan kuitenkin myös, että tässä yhteydessä otetaan soveltuvin osin huomioon uudelle tuotannolle tämän seurauksena aiheutuva vahinko sekä yhteisössä mahdollisesti käyttöönotettavissa oleva tuotantokapasiteetti.

Komissio tarkastelee toistaiseksi vielä kaikkia konkreettisia tietoja ja on pyytänyt jäsenvaltioita toimittamaan lisää asiakirja-aineistoa tästä kysymyksestä. Komissio tekee päätöksen asiasta asianmukaisessa järjestyksessä arvioituaan pyynnön huolella ja keskusteltuaan asiasta yksityiskohtaisesti jäsenvaltioiden asiantuntijoiden kanssa.

(1) EYVL C 128, 25.4.1998.